DOKUMENTACIJA O NABAVI

PRIJEDLOG UGOVORA O NABAVI ROBE I USLUGA

**(primjenjuje se za Grupu 1 i 2)**

**Telemetris d.o.o.,** Ive Mikaca 2A, OIB: 28920312949, kojeg zastupa direktor Gordan Kocijan (u daljnjem tekstu: **Naručitelj**)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu **Isporučitelj**)

zaključuju sljedeći

**UGOVOR O NABAVI ROBE I USLUGA**

**NABAVA SENZORIKE I ELEKTRONIČKIH KOMPONENTI ZA IZRADU TELEMETRIJSKOG UREĐAJA  
Za Grupu \_\_. :** (*upisati*)

1. **PREDMET UGOVORA**

**Članak 1.**

1. Ugovorne strane sklapaju ovaj Ugovor temeljem Odluke o odabiru od (datum), donesene u postupku nabave „Nabava senzorike i elektroničkih komponenti za izradu telemetrijskog uređaja“ u okviru provedbe projekta “WaterQ – digitalna transformacija praćenja kvalitete vode“.

Predmet ovog Ugovora je nabava i isporuka robe i usluga, kako slijedi:

|  |  |  |  |
| --- | --- | --- | --- |
|  | **Naziv grupe** | **Naziv opreme koja se nabavlja u grupi** | |
| **Grupa**  *(upisati broj)* | *(upisati)* | 1. (*upisati)* | NAZIV PROIZVOĐAČA: *(upisati)*  MODEL/TIP: *(upisati)* |

1. **VRIJEDNOST PREDMETA UGOVORA**

**Članak 2.**

1. Ugovorna vrijednost predmeta nabave iz članka 1. ovog Ugovora, po izvršenju svih obveza po ovom Ugovoru, iznosi:

|  |  |  |
| --- | --- | --- |
|  | **Naziv grupe** | **Naziv opreme koja se nabavlja u grupi** |
| **Grupa**  *(upisati broj)* | *(upisati)* | Cijena bez PDV-a: \_\_\_\_\_\_\_\_\_\_\_\_ kuna  PDV: \_\_\_\_\_\_\_\_\_\_\_\_ kuna  Ukupno cijena s PDV-om: \_\_\_\_\_\_\_\_\_\_\_\_ kuna |

Ugovornom vrijednošću obuhvaćeni su slijedeći troškovi:

1. dobava i isporuka DDP adresa Naručitelja,
2. osnovna edukacija osoblja Naručitelja,
3. izdavanje potrebnih jamstava za uredno ispunjenje ugovora i otklanjanje nedostataka
4. u jamstvenom roku (osnovnom, ali i produljenom ako je primjenjivo),
5. troškovi Isporučitelja u slučaju otklanjanja nedostataka u jamstvenom roku,
6. kao i svi ostali troškovi nastali iz ugovorne obveze na temelju ovog Ugovora.
7. Na ugovorenu vrijednost ne mogu utjecati eventualne promjene okolnosti na bilo kojoj od strana ovog Ugovora, kao niti okolnosti koje su bez utjecaja bilo koje od ugovornih strana.
8. **MJESTO ISPORUKE I ROKOVI ISPORUKE**

**Članak 3.**

1. Mjesto isporuke je DDP lokacija: Telemetris d.o.o., Ive Mikaca 2A, 42000 Varaždin.
2. Isporučitelj je obvezan završiti isporuku najkasnije do 01.02.2022.
3. Isporučitelj ima pravo na produženje roka u slučaju više sile (izvanredni vanjski događaji nastali nakon sklapanja ovog Ugovora, a prije dospjelosti obveze, koji se u vrijeme sklapanja ovog Ugovora nisu mogli predvidjeti, niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, npr. ratno stanje, štrajk, elementarne nepogode i sl.). Isporučitelj je u obvezi zahtjev za produženje roka podnijeti Naručitelju u pisanom obliku najkasnije u roku od 8 (osam) dana od dana nastanka događaja zbog kojeg je bio spriječen izvršiti ugovorene obveze. Produženje roka po ovom Ugovoru sastavit će se u pisanom obliku Aneksom ovom ugovoru.
4. Pod uspješno izvršenom primopredajom robe smatra se da je isporučena sva oprema sukladno ugovorenim količinama, da ispunjava sve tehničke karakteristike navedene u Tehničkim specifikacijama i uvjetima provedenog postupka nabave, da je dostavljena cjelokupna dokumentacija uključujući i dokaz o tehničkom testiranju za svaki komad/ komplet opreme, te da je izvršena osnovna edukacija osoblja Naručitelja za rad s istom. Po isporuci ugovorenih količina robe te o svim navedenim činjenicama sastavit će se Zapisnik o primopredaji.
5. **ROK, NAČIN I UVJETI PLAĆANJA**

**Članak 4.**

1. Naručitelj se obvezuje Isporučitelju platiti stvarno isporučene količine materijala. Naručitelj će plaćati Isporučitelju kako slijedi:
   1. Plaćanje računa bit će izvršeno u roku od trideset (30) dana od datuma primitka računa.
   2. Zakonske zatezne kamate za kašnjenje u plaćanju računa obračunavat će se za kašnjenja dulja od sedam (7) dana od datuma dospijeća računa. Za plaćanja između tridesetog (30.) i tridesetsedmog (37.) dana zatezne kamate se neće obračunavati.

1. Svaki konkretni račun koji je Isporučitelj izdao mora sadržavati sve elemente propisane važećim zakonskim propisima i zahtjevima Naručitelja. Isporučitelj će takve račune predati Naručitelju osobno ili će mu ih slati preporučenom poštom.
2. Ako Isporučitelj neki račun ne izda u skladu s ovim člankom, ili ako on ne sadrži elemente zahtijevane ovim člankom, Naručitelj može vratiti račun (zajedno sa specifikacijom razloga za vraćanje) Isporučitelju na ispravak. Rok za plaćanje u takvom slučaju započinje teći na datum na koji bude dostavljen novi usklađeni račun bez pogrešaka.
3. Računi koje Isporučitelj izdaje u skladu s ovom točkom smatrat će se plaćenima na datum na koji je Naručiteljev bankovni račun terećen za dotični iznos.

1. Isporučitelj ne smije bez suglasnosti Naručitelja, svoja potraživanja koja ima prema Naručitelju iz Ugovora, prenositi na treće osobe.
2. Plaćanje će se izvršiti u hrvatskim kunama, na žiro-račun Isporučitelja IBAN: HR\_\_\_\_\_\_\_\_\_\_\_\_\_\_\_\_\_\_ otvoren kod banke \_\_\_\_\_\_\_\_\_\_\_\_\_\_\_\_\_\_\_
3. **ZAJEDNICA GOSPODARSKIH SUBJEKATA**

**Članak 5.**

* 1. Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.
  2. Članovi zajednice gospodarskih subjekata sami određuju tko će od članova biti Nositelj zajednice gospodarskih subjekata.
  3. Nositelj zajednice gospodarskih subjekata je ovlašten za komunikaciju s Naručiteljem i potpisivanje Ugovora s Naručiteljem u ime zajednice gospodarskih subjekata.

1. **PODUGOVARATELJI**

**Članak 6.**

1. Podugovaratelj je gospodarski subjekt koji za Isporučitelja isporučuje robu, pruža usluge ili izvodi radove koji su neposredno povezani s predmetom nabave.
2. Sudjelovanje podugovaratelja ne utječe na odgovornost Isporučitelja za izvršenje Ugovora.
3. Isporučitelj može tijekom izvršenja Ugovora od Naručitelja zatražiti:   
   1. promjenu podugovaratelja za onaj dio Ugovora koji je prethodno dao u podugovor,
   2. uvođenje jednog ili više novih podugovaratelja neovisno o tome je li prethodno dao dio Ugovora u podugovor ili ne,
   3. preuzimanje izvršenja dijela Ugovora koji je prethodno dao u podugovor.
4. Uz zahtjev, Isporučitelj Naručitelju dostavlja sve potrebne podatke i dokumente za novog podugovaratelja.
5. Naručitelj može odbiti zahtjev Isporučitelja ukoliko predloženi podizvođač ne udovoljava uvjetima postavljenim u pozivu na dostavu ponuda.
6. **PRAVA I OBVEZE ISPORUČITELJA**

**Članak 7.**

1. Isporučitelj je dužan isporučiti robu i usluge koje su predmet ovog Ugovora prema zahtjevima Naručitelja iz provedenog postupka nabave sukladno pravilima struke, važećim standardima, normativima, zakonima i tehničkim propisima Republike Hrvatske, te prema Tehničkoj specifikaciji i Troškovniku iz dokumentacije o nabavi.
2. Isporučitelj je:
3. obavezan najkasnije u roku od 8 (osam) radnih dana od dana sklapanja ovog Ugovora dostaviti pravni akt o međusobnim odnosima članova zajednice gospodarskih subjekata vezano uz izvršavanje ugovora o nabavi (ako je primjenjivo),
4. **Primjenjuje se samo ZA GRUPU 2:** obvezan po izvršenoj isporuci, a najkasnije prije isteka roka iz članka 3. stavka 2. ovog Ugovora, osigurati osnovnu edukaciju za rad na opremi u trajanju od 8 (osam) sati za imenovane osobe Naručitelja u prostorijama Naručitelja (edukacija će se obavljati na jednom od primjeraka ukupno isporučene robe),
5. **Primjenjuje se samo ZA GRUPU 2:** obvezan prilikom isporuke dostaviti dokaz o provedenom tvorničkom, tehničkom testiranju (Factory test).
6. Nakon izvršene edukacije osoblja Naručitelja (primjenjuje se samoza Grupu 2) i isporuke robe, sastavit će se Zapisnik o primopredaji, a kojim se smatra da je posao izvršen te su stvorene pravne pretpostavke za izdavanje računa Isporučitelja.
7. U vremenu od isporuke robe do uspješno izvršene primopredaje robe koja je predmet ovog Ugovora, odgovornost i rizik glede slučajne propasti, oštećenja ili gubitka predmeta nabave koji je predmet ovog Ugovora, snosi Isporučitelj.
8. **PRAVA I OBVEZE NARUČITELJA**

**Članak 8.**

1. Ovlaštena osoba Naručitelja ima pravo pregledati, ispitati, izmjeriti i testirati robu te provjeriti napredak pripreme, izrade ili proizvodnje bilo čega što se priprema, izrađuje ili proizvodi za isporuku na temelju ovog Ugovora, kako bi utvrdio roba zadane kvalitete i količine. To se izvodi na mjestu proizvodnje, izrade, pripreme ili na mjestu preuzimanja ili na takvim drugim mjestima koja su predviđena Dokumentacijom o nabavi.
2. Naručitelj može raskinuti ovaj Ugovor i prije isteka roka na koji je zaključen u slučaju da Isporučitelj krši odredbe ovoga Ugovora, a osobito:
3. ukoliko Isporučitelj nekvalitetno izvršava ugovorne obveze prilikom isporuke robe te edukacije djelatnika Naručitelja, a Naručitelj ga je prethodno bezuspješno pozvao da uskladi svoje ponašanje s obvezama iz ugovora,
4. ukoliko Isporučitelj ne dostavi odgovarajuća jamstva u rokovima predviđenim ovim ugovorom,
5. ukoliko Isporučitelj svojim ponašanjem uzrokuje štetu Naručitelju.
6. **PREGLED OPREME, PRIMOPREDAJA I PRAĆENJE ISPUNJENJA UGOVORNIH OBVEZA**

**Članak 9.**

1. Isporučitelj je u obvezi pisanim putem obavijestiti Naručitelja o datumu isporuke od najmanje 2 (dva) radna dana prije planiranog datuma isporuke robe i usluga koje su predmet ovog Ugovora.

Prilikom isporuke robe Isporučitelj dostavlja otpremnicu, potvrdnicu ili drugi pisani dokument kojim se potvrđuje da je isporučio opremu u traženoj količini te da je Naručitelj istu zaprimio na lokaciji isporuke. Osoba ovlaštena za potpis primopredaje sastavit će i potpisati Zapisnik o prihvatu robe koja je predmet ovog Ugovora.

1. U slučaju da isporučena roba ne odgovara traženoj kvaliteti, ista se mora zamijeniti, odnosno ukoliko se zapisnički utvrde nedostaci, Isporučitelj je obvezan u roku koji ne može biti dulji od 10 (deset) dana pristupiti otklanjanju nedostataka. U protivnom, Naručitelj ima pravo naplatiti jamstvo za uredno ispunjenje ugovora u punom iznosu.
2. **Primjenjuje se samo ZA GRUPU 2:** Prilikom isporuke, Isporučitelj je u obvezi dostaviti sljedeću dokumentaciju:
3. jamstvene listove za isporučenu robu,
4. upute za rukovanje (upute mogu biti na hrvatskom ili engleskom jeziku u tiskanom ili digitalnom obliku, s time da je za opremu kod koje nije primjenjiva dostava uputa za rukovanje potrebno dostaviti Izjavu Isporučitelja u kojoj to i navodi),
5. sve pristupne kodove (šifre) potrebne za potpunu kontrolu nad uređajem te potreban softver (driveri i slično), ukoliko je primjenjivo,

O zaprimljenoj dokumentaciji, Naručitelj izdaje potvrdu o zaprimanju.

1. Datum potpisivanja Zapisnika o primopredaji smatrat će se datumom od kojeg počinje teći jamstveni rok za otklanjanje nedostataka.
2. **JAMSTVO ZA UREDNO ISPUNJENJE UGOVORA (Primjenjuje se samo ZA GRUPU 2)**

**Članak 10.**

* 1. Isporučitelj je obvezan dostaviti Naručitelju, do dana potpisa i ovjere Ugovora, a prije isteka jamstva za ozbiljnost ponude, jamstvo za uredno ispunjenje ugovora u iznosu 10% (deset posto) vrijednosti ugovora (bez PDV-a).

* 1. Jamstvo za uredno ispunjenje ugovora može biti dostavljeno u obliku bankarske garancije, novčanog pologa ili solemnizirane bjanko zadužnice.
  2. Ukoliko Isporučitelj ne dostavi jamstvo za uredno ispunjenje ugovora do dana potpisa ugovora, a prije isteka jamstva za ozbiljnost ponude, Naručitelj neće sklopiti ugovor te će naplatiti jamstvo za ozbiljnost ponude i poništiti Odluku o odabiru, te pristupiti ponovnom rangiranju ponuda.
  3. U slučaju sklapanja ugovora sa zajednicom gospodarskih subjekata jamstvo za uredno ispunjenje Ugovora može dostaviti bilo koji član iz zajednice, u cijelosti ili parcijalno s članom/ovima zajednice, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ugovora bez PDV-a.
  4. Jamstvo za uredno ispunjenje Ugovora Naručitelj vraća Isporučitelju nakon dostave jamstva za otklanjanje nedostataka u jamstvenom roku.
  5. Jamstvo za uredno ispunjenje Ugovora Naručitelj ima pravo naplatiti u sljedećim slučajevima:  
     1. u slučaju svake povrede ugovorne obveze od strane Isporučitelja zbog koje Naručitelju nastane šteta i to u iznosu visine nastale štete s pripadajućim kamatama,
     2. radi naplate ugovorne kazne zbog zakašnjenja Isporučitelja u ispunjenju svojih obveza iz ugovora, i to u visini ugovorne kazne,
     3. u slučaju neispunjenja ugovorne obveze od strane Isporučitelja zbog razloga za koje je odgovoran Isporučitelj kao i u slučaju raskida ugovora kojeg je uzrokovao Isporučitelj, i to u punom iznosu jamstva,
     4. u drugim slučajevima, radi naplate potraživanja koja Naručitelj ima prema Isporučitelju u svezi s ugovorom do visine iznosa koje Naručitelj potražuje,
     5. uvijek kada je to predviđeno ostalim odredbama ugovora.

1. **JAMSTVO ZA OTKLANJANJE NEDOSTATAKA U JAMSTVENOM ROKU I TRAJANJE JAMSTVA (Primjenjuje se samo ZA GRUPU 2)**

**Članak 11.**

1. Isporučitelj jamči Naručitelju da je roba koja je predmet ovog Ugovora u punoj funkciji sa svim popratnim elementima, te da nema mana u dizajnu, materijalu i izradi.
2. Isporučitelj je dužan dostaviti Naručitelju jamstvo za otklanjanje nedostataka u jamstvenom roku, i to u roku od 8 (osam) dana od dana obostranog potpisa Zapisnika o primopredaji na iznos 10% (deset posto) vrijednosti robe po okončanom obračunu (bez PDV-a).
3. Jamstvo za otklanjanje nedostataka u jamstvenom roku može biti dostavljeno u obliku bankarske garancije, novčanog pologa ili solemnizirane bjanko zadužnice.
4. Uvjeti jamstva u osnovnom jamstvenom roku primjenjuju se i za vrijeme trajanja jamstva za otklanjanje nedostataka po isteku osnovnog jamstvenog roka (ako je ponuđeno produljeno jamstvo).
5. Isporučitelj je obvezan u jamstvenom roku bez prava na posebnu naknadu izvršiti otklanjanje svih nedostataka koji su predmet nabave.
6. Ovo jamstvo Naručitelj će aktivirati u slučaju da Isporučitelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.
7. Neiskorišteno jamstvo bit će vraćeno Isporučitelju po izvršenim obvezama iz ugovora, odnosno po isteku njegova važenja.
8. Jamstvo za otklanjanje nedostataka u jamstvenom roku obuhvaća:
9. Otklanjanje svih nedostataka i kvarova koji su nastali redovnom upotrebom u skladu s uputama proizvođača odnosno uvjeta iz jamstvenog lista na isporučenom predmetu nabave za vrijeme jamstvenog roka o trošku Isporučitelja. Isporučenu robu koju nije u moguće popraviti na mjestu korištenja, Isporučitelj će o svom trošku preuzeti od Naručitelja sa lokacije Naručitelja te odvesti u servis i popravljeno vratiti iz servisa.
10. Isporučitelj je obvezan pristupiti otklanjanju kvara ili nedostatka najkasnije u roku od 15 (petnaest) radnih dana od trenutka prijave nedostatka ili kvara;
11. Isporučitelj je obvezan izvršiti servis u roku od 60 (šezdeset) dana od dana prijave nedostatka ili kvara. U slučaju da Isporučitelj nije u mogućnosti izvršiti servis u navedenom roku, obvezan je osigurati zamjensku robu.
12. Isporučitelj će o svom trošku zamijeniti robu kojoj nije otklonjen kvar ili  
    nedostatak, ukoliko u roku za otklanjanje nedostataka i kvarova ne otkloni nastali kvar ili nedostatak, zamjenskom robom istih ili boljih tehničkih specifikacija. Za slučaj da se kvar ili nedostatak ne uklone u roku od 60 (šezdeset) dana od dostave zamjenske robe tada je Isporučitelj obvezan isporučiti novu robu istih ili boljih tehničkih specifikacija.  
    Istekom jamstvenog roka Isporučitelj mora osigurati dostupnost rezervnih i zamjenskih, te potrošnih dijelova putem ovlaštenog servisa kroz razdoblje od minimalno 5 (pet) godina od konačne primopredaje.
13. Rok trajanja jamstva za otklanjanje nedostataka u jamstvenom roku za predmet ovog Ugovora sukladno Ponudi Isporučitelja iznosi \_\_\_\_\_\_\_ mjesecaod potpisivanja Zapisnika o primopredaji.
14. **UGOVORNA KAZNA I NAKNADA ŠTETE**

**Članak 12.**

1. Ako je Isporučitelj u zakašnjenju s isporukom robe i usluga (bez nedostataka) zbog razloga na strani Isporučitelja, Isporučitelj se obvezuje platiti Naručitelju ugovornu kaznu od 0.5% (pola posto) Cijene (bez PDV-a) po kalendarskom danu zakašnjenja.
2. Zbroj svih ugovornih kazni iz ovog članka ograničava se na maksimalni iznos od 10% (deset posto) vrijednosti Ugovora. Ugovorna kazna ne utječe na pravo da se zahtijeva naknada štete. Isporučitelj je dužan platiti ugovornu kaznu bez obzira na bilo kakvu naknadu štete koju duguje Naručitelju ili njen iznos, što Naručitelj može odvojeno zahtijevati. Ugovorna kazna se ne može zahtijevati ako zakašnjenje nastane Naručiteljevom krivnjom ili zbog razloga navedenih u prijedlogu ugovora.
3. Ugovorna kazna dospijeva na plaćanje u roku od 10 dana nakon dostave Naručiteljeva zahtjeva za plaćanje iste.
4. Ugovorna kazna neće osloboditi Isporučitelja obveze da dovrši isporuku ili bilo koje druge obveze, zadatke ili odgovornosti koje ima prema ugovoru i Dokumentaciji o nabavi.

1. **VIŠA SILA**

**Članak 13.**

* 1. Ugovorne strane neće biti odgovorne za neizvršavanje bilo koje obveze iz Ugovora, ako je neizvršenje rezultat događaja više sile – događaja izvan kontrole Ugovornih strana i neovisnog od njihove volje, koji izravno utječe na izvršavanje obveza iz Ugovora i čija pojava nije posljedica nepažnje Ugovorne strane, a koji se nije mogao predvidjeti, spriječiti, izbjeći ili otkloniti.
  2. U slučaju da je bilo koja od Ugovornih strana u ispunjenju Ugovora ometena događajem više sile, dužna je o tome obavijestiti drugu Ugovornu stranu bez odgađanja, a najkasnije u roku od 48 sati, s naznakom uzroka, i mogućem trajanju događaja više sile. Isti postupak bit će primijenjen radi obavijesti o prestanku događaja više sile.
  3. U slučaju da dođe do događaja više sile, pogođena Ugovorna strana će uložiti sve svoje napore kako bi ispunila svoje obveze u skladu s Ugovorom. U slučaju da viša sila spriječi izvršenje jednog dijela Ugovora, i da taj dio nije kritičan za ostvarenje Ugovora u cjelini, pogođena Ugovorna strana će nastaviti izvršavati svoje obveze na dijelu koji nije pogođen događajem više sile.
  4. Ukoliko bi nastupili događaji ocijenjeni kao viša sila, rokovi određeni Ugovorom će se nastojati prilagoditi.

1. **OSTALE ODREDBE**

**Članak 14.**

1. Ugovor mora se izvršavati sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz Poziva na dostavu ponuda TM-1:2021-001.
2. Svi trgovački termini korišteni u ovom Ugovoru tumačit će se sukladno važećoj terminologiji “Incoterms 2010” Međunarodne trgovačke komore.
3. Isporučitelj jamči Naručitelju oslobađanje od bilo koje odgovornosti za plaćanje iznosa po svim traženjima, zahtjevima, sudskim presudama i od svih vrsta rashoda u vezi s povredama, nesretnim slučajevima u procesu izvršenja ugovornih obveza od strane Isporučitelja, isključujući slučajeve kada je šteta nastala krivnjom Naručitelja.
4. Naručitelj nema nikakve obveze ni odgovornosti ukoliko se pojave zahtjevi od strane trećih osoba prema Isporučitelju.
5. U slučaju bilo kakvih razlika između ugovorne dokumentacije, specifikacije i tehničkih karakteristika Isporučitelja i specifikacije i tehničkih karakteristika iz Naručiteljeve Dokumentacije o nabavi, mjerodavna je Naručiteljeva Dokumentacija o nabavi.  
   Za sve što ovim Ugovorom nije posebno predviđeno odgovarajuće se primjenjuju odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.
6. Eventualna sporna pitanja realizacije ovog Ugovora, ugovorne strane će rješavati dogovorno, a ako na taj način ne budu riješena tj. u slučaju sudskog spora ugovorne strane ugovaraju nadležnost suda u Varaždinu.
7. Odredbe ovog Ugovora izraz su volje ugovornih strana, te ga se iste odriču pobijati.
8. Ovaj Ugovor sastavljen je u 6 (šest) istovjetnih primjeraka od kojih 4 (četiri) primjerka zadržava Naručitelj, a 2 (dva) primjerka Isporučitelj.

Varaždin, \_\_\_\_\_\_\_\_\_\_\_\_\_\_\_\_\_\_\_\_. godine

ZA ISPORUČITELJA ZA NARUČITELJA

Direktor Direktor

Gordan Kocijan

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_